Tatoeba

Tatoeba.org es una pajina de web libera i kolavorativa kon egzemplos de frasas en munchas linguas, orientada a elevos de linguas. Su nombre proviene del termino japonezo "tatoeba" (例 え ば tatoeba), ke sinyifika "por egzemplo". A diferensia de otros diksionarios en linea, ke se sentran en las palavras, Tatoeba se sentra en la traduksion de frasas kompletas. Indemas, la struktura de la baza de datos i la enterfaz aksentuan las relasiones de una frasa a munchas. Una frasa pode tener traduksiones a munchas linguas i sus traduksiones se meldan fasilmente, porke las traduksiones direktas i indirektas son ambas visibles.

 Linkes 
 Pajina de web
 Todas las frasas djudeo-espanyolas en Tatoeba

Kateggoría:Informasion, Haber i djurnales dijitales

Kateggoría:Vikipedya:Artikolos kon grafia ladina
Kateggoría:Vikipedya:Artikolos kon varias grafias